CELEX: 62008CN0218
Language: fi
Date: 2008-05-22 00:00:00
Title: Asia C-218/08: Kanne 22.5.2008 — Euroopan yhteisöjen komissio v. Italian tasavalta

2.8.2008   
            
            
               FI
            
            
               Euroopan unionin virallinen lehti
            
            
               C 197/13
            
         Kanne 22.5.2008 — Euroopan yhteisöjen komissio v. Italian tasavalta
   (Asia C-218/08)
   (2008/C 197/23)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: B. Schima ja D. Recchia)
   
      Vastaaja: Italian tasavalta
   Vaatimukset
   
               —
            
            
               On todettava, että Italian tasavalta ei ole noudattanut vaarallisista aineista aiheutuvien suuronnettomuusvaarojen torjunnasta 9.12.1996 annetun neuvoston direktiivin 96/82/EY (1), sellaisena kuin se on muutettuna direktiivillä 2003/105/EY (2), 11 artiklan 1 kohdan c alakohdan mukaisia velvoitteitaan, koska se ei ole laatinut ulkoisia pelastussuunnitelmia kaikille sellaisille tuotantolaitoksille, joiden osalta tällaisia suunnitelmia edellytetään.
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Seveso II -direktiivin tavoitteena on ehkäistä suuronnettomuuksia, joissa on mukana vaarallisia aineita, ja rajoittaa niiden ihmisiin ja ympäristöön kohdistuvia seurauksia. On selvää, että ulkoisten pelastussuunnitelmien laatiminen on kyseisen direktiivin perustavanlaatuinen säännös: se mahdollistaa onnettomuustapauksessa kiireellisten toimenpiteiden toteuttamisen seurausten rajoittamiseksi.
   Direktiivin 11 artiklaa sovelletaan direktiivin 9 artiklaan ja 2 artiklaan sisältyvien viittausten mukaisesti kaikkiin tuotantolaitoksiin, joissa on vaarallisia aineita vähintään niin suuria määriä kuin liitteessä I, 1 ja 2 osa, 3 sarake, mainitaan.
   Italian viranomaiset vahvistavat omien tietojensa perusteella, että kaikissa tuotantolaitoksissa, joita varten pitäisi olla laadittu ulkoinen pelastussuunnitelma, ei tällaista ole.
   
      (1)  EYVL 1997 L 10, s. 13.
   
      (2)  EYVL L 345, s. 97.